En nordjysk teltudlejer er ved at få sin forretning ødelagt af nye regler. Reglerne kommer efter Cirkus Arenas teltkollaps forrige sommer. De nye krav er så firkantede, at teltudlejeren ikke kan opfylde dem uden at miste millioner.[size=2]
[/size]

Hans forretning er et livsværk. Derfor har ejeren, Tommy Telt, ligefrem taget navn efter virksomheden. Men nu er nye regler ved at få ham til at give op De nye regler fra Energistyrelsen forudsætter, at hver telt ligger i en pose og certificeres hver for sig. Men virkeligheden ser anderledes ud. Teltdelene, stænger og topstykker i forskellig tykkelse, bruges på kryds og tværs, hver gang der skal opstilles et nyt telt. -Hvis jeg skal opfylde de regler, så kommer jeg til at smide materialer ud for halvanden million kroner, siger Tommy Telt. Og når jeg ikke kan certificere, så bliver jeg nødt til at søge byggetilladelse for hver teltopstilling – det vil sige 750 om året. Det siger sig selv, at den fremgangsmåde er håbløs både for mig og kommunerne, siger Tommy Telt, som har sin forretning i Tylstrup. -Jeg forstår godt frustrationen og tænker på, om der ikke kunne laves en overgangsordning. Det vil jeg spørge politikerne på Christiansborg om, siger Hans Henrik Henriksen, rådmand for området Byggeri i Aalborg Kommune. Tommy Telt har netop modtaget Børsens Gazellepris for sine gode forretningsresultater, men nu er hans planer sat i stå. -Jeg har udskudt købet af et kæmpetelt til 800.000 kroner. Jeg tør ikke at ekspandere med den usikkerhed. Det betyder også fem arbejdspladser færre her på stedet, siger Tommy Telt.